Ναός Όλων των Θρησκειών

Ο Ναός Όλων των Θρησκειών (, ), γνωστός και ως Καθολικός Ναός () είναι μοναδικό αρχιτεκτονικό συγκρότημα στην μικροεπαρχία Στάρογιε Αράκτσινο στο Καζάν της Ρωσίας. Αποτελείται από διάφορους τύπους θρησκευτικής αρχιτεκτονικής, συμπεριλαμβανομένης μιας ορθόδοξης εκκλησίας, ενός τζαμιού και μιας συναγωγής μεταξύ άλλων. Επί του παρόντος είναι υπό κατασκευή από το 1992, ενώ ο ναός ξεκίνησε με πρωτοβουλία του ντόπιου καλλιτέχνη και φιλάνθρωπου Ιλντάρ Χάνοφ (1940 - 2013). Η δομή σήμερα λειτουργεί ως πολιτιστικό κέντρο και ως κατοικία για την αδερφή και τον αδερφό του Χάνοφ, οι οποίοι συνεχίζουν να είναι επιτηρητές και βοηθοί του συγκροτήματος.

Ο Χάνοφ ήταν γνωστός για τις προσπάθειές του για τη θεραπεία του αλκοολισμού, της τοξικομανίας, και διάφορων άλλων εξαρτήσεων. Οι ασθενείς του τον βοήθησαν να διατηρήσει και να αναπτύξει το εγχείρημα του ναού, είτε μέσω της άμεσης ανάμειξης στη κατασκευή του έργου ή μέσω της χορηγίας.

Η δομή δεν λειτουργεί ως ενεργός ναός για κάποια θρησκεία, αλλά μάλλον, όπως ο Χάνοφ περιγράφει την αποστολή του, είναι "ναός του πολιτισμού και της αλήθειας". Έχει γίνει δημοφιλές αξιοθέατο στην πόλη του Καζάν, το οποίο υπερηφανεύεται για την ειρηνική συνύπαρξη διαφορετικών πολιτισμών (ο ισλαμικός ταταρικός συνυπάρχει με τον ορθόδοξο ρωσικό, ενώ ζουν και άλλοι πολιτισμοί στην περιοχή). Τον ναό επισκέπτονται συχνά ντόπιοι και ξένοι τουρίστες.

Ο Χάνοφ είχε πει ότι τελικά η δομή θα πρέπει να έχει 16 τρούλους, οι οποίοι θα αντιστοιχούν στις 16 κύριες θρησκείες του κόσμου συμπεριλαμβανομένων κάποιων θρησκειών που πλέον δεν εξασκούνται ενεργά.

Γκαλερί

Παραπομπές

Εξωτερικοί σύνδεσμοι 

 Για έντεκα χρόνια, ο Τάταρος θεραπευτής Ιλντάρ Χάνοφ χτίζει τον ναό όλων των θρησκειών (στα ρωσικά)
 Περιγραφή του Ναού Όλων των Θρησκειών στην τουριστική πύλη του Καζάν
 Le temple de toutes les religions sur Chakipet (στα γαλλικά)
Χώροι λατρείας στη Ρωσία
Ταταρστάν
Λήμματα που περιέχουν κείμενο στα ρωσικά